Auglýsing Þjóðsagan um Gilitrutt er ein af perlum íslenskra þjóðsagna , og hefur mjög líklega verið sögð til varnaðar börnum ( og trúlega fullorðnum líka ! ) En með nýjum tímum breytast einnig hinir andlegu innviðir . Hann skilur að kerlingin sé tröllskessa sem muni taka konu hans frá honum takist henni ekki að komast að nafni kerlingar . Spurningin er , hvort og hvernig hægt sé að gera þennan boðskap lifandi fyrir ungu nútímafólki , en sýningin er sniðin að yngstu áhorfendunum . Það er t.d. afar mikilvæg og að sama skapi snjöll breyting þegar hann bætir hrafninum í hóp persóna leiksins . Þetta er hugvitsamleg lausn , því þá er frelsun húsfreyju rökrétt , hún verður af völdum hins ( hálf ) guðlega valds , en hrafninn er vissulega hluti af þeirri guðlegu náttúru sem okkur ber að umgangast af virðingu ef okkur á vel að farnast í lífi , starfi og leik . Boðskapur sögunnar nálgast þannig það , sem hefur verið einkenni á lífshlaupi íslensku þjóðarinnar : samspilið milli manns og náttúru , hvernig maðurinn hefur verið náttúrunni háður um lífsviðurværi sitt . Brúðuleikhús er sérstök tegund leiklistar sem lýtur sínum eigin lögmálum og býr yfir sínum einstöku töfrum og til eru mörg mismunandi afbrigði brúðuleikhúss . Hér er brúðustjórnandinn , Bernd , sýnilegur áhorfendum og á stundum verða samskipti hans og brúðanna hluti af frásögninni , sem er hlýlegt og auðveldar áhorfendum að samsama sig sögunni ; hann byggir líka upp sterk tengsl við áhorfendur , heilsar þeim í upphafi með flautuleik , leiðir þá inn í salinn á Leikhúsloftinu og er allt til loka í góðu sambandi við áhorfendur , örvar þá til að vera með í réttunum þegar Jón bóndi fer að smala og útskýrir þar sem þess þarf og býður áhorfendum að koma fram að sýningu lokinni og skoða inn í undraheim leikhússins baksviðs . Bernd Ogrodnik er einn af fremstu brúðuleikhúslistamönnum okkar tíma sem hefur ferðast til fjölda landa með brúðusýningar sínar . Hann á sitt heimasvið í Þjóðleikhúsi okkar Íslendinga og það er vissulega mikill heiður fyrir bæði okkur sem þjóð sem og leikhúsið sjálft . Það er full ástæða til að hvetja börn á öllum aldri að taka foreldra sína , afa og ömmur í seiðandi heim Leikhúsloftsins og upplifa hvernig Freyja húsfreyja tekur sinnaskiptum og verður betri manneskja . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .